সুওন ফুটবল ক্লাব
সুওন ফুটবল ক্লাব (কোরীয়: 수원시민프로축구단, ইংরেজি: Suwon FC; সাধারণত সুওন এফসি এবং সংক্ষেপে সুওন নামে পরিচিত) হচ্ছে সুওন ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার শীর্ষ স্তরের ফুটবল লিগ কে লিগ ১-এ প্রতিযোগিতা করে। এই ক্লাবটি ২০০৩ সালে প্রতিষ্ঠিত হয়েছে। ১১,৮০৮ ধারণক্ষমতাবিশিষ্ট সুওন স্পোর্টস কমপ্লেক্সে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় কিম দো-কিউন এবং সভাপতির দায়িত্ব পালন করছেন সুওনের মেয়র। বর্তমানে দক্ষিণ কোরীয় মধ্যমাঠের খেলোয়াড় ইউন বিট-গারাম এই ক্লাবের অধিনায়কের দায়িত্ব পালন করছেন। ঘরোয়া ফুটবলে, সুওন এপর্যন্ত ১৪টি শিরোপা জয়লাভ করেছে। পার্ক বে-জং, কুওন ইয়ং-হিউন, চো ইউ-মিন, লার্স ভেল্ডুয়েইক এবং আন বিয়ং-জুনের মতো খেলোয়াড়গণ সুওনের জার্সি গায়ে মাঠ কাঁপিয়েছেন।